DOI: 10.14457/tu.the.2018.176
title: แผนธุรกิจร้านอาหารเพื่อสุขภาพ delivery

description: ปัจจุบันความนิยมในการดูแลสุขภาพของคนไทยมีแนวโน้มเพิ่มขึ้นอย่างต่อเนื่อง ทั้งจากผู้ที่ต้องการดูแลให้สุขภาพแข็งแรง ปราศจากโรคภัยต่างๆ หรือมีรูปร่างที่ดี แต่ก็ยังพบว่าคนไทยมีการดูแลสุขภาพที่ไม่ถูกต้อง เช่นการรับประทานอาหารที่ไม่เหมาะสม รวมทั้งมีความรู้เกี่ยวกับการดูแลสุขภาพที่ไม่เพียงพอ และยังพบอีกว่าอาหารเพื่อสุขภาพในปัจจุบัน มีโภชนาการที่ไม่เหมาะสมหรือไม่ตรงต่อความต้องการของผู้บริโภคอย่างแท้จริง ประกอบกับในปัจจุบันพฤติกรรมผู้บริโภคมีการเปลี่ยนแปลงอย่างรวดเร็ว เช่นเดียวกับธุรกิจอาหารที่ปัจจุบันมีการเปลี่ยนแปลงและพัฒนาขึ้นอย่างต่อเนื่องโดยเฉพาะธุรกิจอาหารบริการจัดส่ง (Delivery) ที่ปัจจุบันได้รับความนิยมเป็นอย่างมากทั้งจากการที่ใช้ต้นทุนในการเริ่มกิจการที่ไม่สูงมากนัก และผู้บริโภคนิยมใช้บริการจากความสะดวกสบายในการรับประทานที่ทางธุรกิจสามารถจัดส่งอาหารให้ได้ตามที่หมายที่ต้องการ ทำให้ธุรกิจอาหารบริการจัดส่งจึงเป็นอีกทางเลือกหนึ่งที่ผู้บริโภคนิยมใช้อยู่ในปัจจุบันอย่างแพร่หลายแผนธุรกิจร้านอาหารเพื่อสุขภาพ Delivery HealthyBetter24 ฉบับนี้จัดทำขึ้นเพื่อจุดประสงค์ในการดำเนินธุรกิจอาหารเพื่อสุขภาพในรูปแบบบริการจัดส่งที่มีจุดเด่นในด้านอาหารที่มีความหลากหลาย รวมทั้งรูปแบบของอาหารที่น่าสนใจ มีราคาที่เหมาะสมประมาณ 69-150 บาทต่อมื้อ เหมาะสำหรับผู้ที่ต้องการดูแลสุขภาพอย่างแท้จริง ทั้งผู้มีต้องการมีสุขภาพแข็งแรง หรือต้องการมีรูปร่างที่ดี โดยมีผู้เชี่ยวชาญในการพัฒนาอาหารและดูแลสุขภาพอย่างใกล้ชิด ซึ่งทางร้านกำหนดกลุ่มเป้าหมายเป็นกลุ่มคนวัยทำงานอายุ 22-35 ปี  ที่ให้ความสำคัญในการดูแลสุขภาพและต้องการรับประทานอาหารเพื่อสุขภาพเป็นประจำ ซึ่งใช้ชีวิตเร่งรีบในตัวเมืองทั้งการทำงานและอยู่อาศัย แต่ต้องการความสะดวกสบายในการเลือกรับประทานอาหารที่ดีต่อร่างกาย ซึ่งมีอยู่จำนวนมากในปัจจุบันในด้านการตลาด ด้วยสโลแกนของทางร้าน “Better For Life. Better For you” ที่ต้องการส่งมอบอาหารที่ดีมีคุณภาพ สร้างสุขภาพร่างกายที่ดีให้กับผู้บริโภคอยู่เสมอ ทางร้านจึงมุ่งมั่นพัฒนาเมนูอาหารให้มีรสชาติที่ดี มีความหลากหลาย และทันสมัยเข้ากับกระแสนิยมในปัจจุบันเพื่อมุ่งตอบโจทย์ผู้บริโภคในปัจจุบันที่เปลี่ยนแปลงอย่างรวดเร็ว พร้อมด้วยการสื่อสารทางการตลาดอย่างต่อเนื่องเพื่อสร้างการรับรู้แบรนด์ของทางร้านผ่านช่องทาง Social Media ที่ปัจจุบันสามารถเข้าถึงผู้บริโภคได้ง่ายและรวดเร็ว และกระตุ้นการสั่งซื้อให้เพิ่มขึ้นด้วยกิจกรรมส่งเสริมการขายตลอดทั้งปีในด้านการปฏิบัติการ เริ่มตั้งแต่วัตถุดิบทางร้านเลือกใช้วัตถุดิบที่มีคุณภาพ การปรุงอาหารที่มีมาตรฐาน มีการบริหารจัดการสินค้าคงคลังที่ดีด้วยการเก็บข้อมูลและนำมาวิเคราะห์อยู่เสมอ รวมทั้งการออกแบบระบบการจัดส่งที่มีแบบแผนชัดเจนเพื่อให้การจัดส่งอาหารไปถึงมือลูกค้าได้ตรงต่อเวลาและมีประสิทธิภาพมากที่สุด  เพื่อสร้างความประทับใจให้กับผู้บริโภคในด้านการเงิน จากการที่เป็นกิจการที่เริ่มต้นใหม่โดยแหล่งเป็นทุนมาจากส่วนของเจ้าของทั้งหมดจำนวนเงิน 1,000,000 บาท และด้วยข้อได้เปรียบจากการลงทุนในสินทรัพย์ถาวรในจำนวนไม่มากนักเนื่องจากข้อได้เปรียบของธุรกิจที่ไม่มีหน้าร้าน และได้นำข้อมูลต่างๆ มาวิเคราะห์แผนความเป็นไปได้ทางธุรกิจ จากการตั้งสมมุติฐานที่อ้างอิงข้อมูลสภาพแวดล้อมในปัจจุบันของธุรกิจอย่างเหมาะสม สำหรับประมาณการการลงทุนในช่วง 5 ปี พบว่ามีมูลค่าปัจจุบันสุทธิ (NPV) เป็นบวก และมีอัตราผลตอบแทนภายในกิจการ (IRR) ที่สูงกว่าอัตราผลตอบแทนที่ผู้ถือหุ้นต้องการ ประกอบกับมีระยะเวลาคืนทุน (Payback Period) ในระยะเวลาไม่ถึง 2 ปี ทำให้แผนธุรกิจดังกล่าวมีความเป็นไปได้ทางธุรกิจและเป็นโครงการที่น่าสนใจในการลงทุนทั้งนี้แผนธุรกิจร้านอาหารเพื่อสุขภาพ Delivery HealthyBetter24 ยังให้ความสำคัญในการดำเนินธุรกิจที่ให้เน้นผู้มีส่วนได้เสียทางธุรกิจเป็นสำคัญไม่ว่าจะเป็นลูกค้า Suppliers หรือพนักงานของทางร้าน ซึ่งย่อมทำให้ธุรกิจมีการเติบโตอย่างต่อเนื่องและมีความยั่งยืนได้ในอนาคต